Oficialusis leidinys L 222 , 24/08/1999 p. 0029 - 0030



Tarybos sprendimas 1998 m. kovo 23 d. dėl Bendrijos Europos eksperimentams ir kitiems moksliniams tikslams naudojamų stuburinių gyvūnų apsaugos konvencijos patvirtinimo (1999/575/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač jos 100a straipsnio, siejant su 228 straipsnio 2 ir 3 dalimi, pirmąją pastraipą, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], (1) kadangi 1986 m. lapkričio 24 d. Taryba priėmė Direktyvą 86/609/EEB dėl valstybių narių įstatymų ir kitų teisės aktų, susijusių su eksperimentiniais ir kitais mokslo tikslais naudojamų gyvūnų apsauga, suderinimo [4], nustatančią bendrąsias taisykles apjungiančias Europos konvencijos dėl eksperimentams ir kitiems moksliniams tikslams naudojamų stuburinių gyvūnų apsaugos principus, tikslus ir pagrindines nuostatas, (2) kadangi minėtos direktyvos ir konvencijos nuostatos turi įtakos produktų ir medžiagų, kurios yra sukurtos remiantis jose minėtais eksperimentais, gamybos ir pateikimo į rinką sąlygoms; kadangi dėl to tos nuostatos padeda kurti ir funkcionuoti vidaus rinkai, kurios galutinis sukūrimas – vienas iš pagrindinių Bendrijos tikslų; (3) kadangi primatų naudojimas eksperimentams ir kitiems moksliniams tikslams kelia tiems gyvūnams kančių pavojų, ir todėl toks naudojimas turi būti mažinimas; (4) kadangi primatų naudojimas eksperimentams ir kitiems moksliniams tikslams lėmė tai, kad jie yra gaudomi gamtoje, ir kadangi visais įmanomais atvejais šito reikia vengti, nes gaudymo ir vežimo metu jie patiria kančias ir gali nugaišti; (5) kadangi Penktoji aplinkosaugos veiksmų programa siekia imtis pozityvių priemonių, kad iki 2000 m. gyvūnų naudojimas eksperimentams būtų sumažintas 50 %; kadangi vis dėlto šis rodiklis neturi trukdyti formuluoti ir pasiekti ambicingesnių tikslų; (6) kadangi Bendrija didina savo pastangas sukurti pakaitinius metodus ir kompiuterizuotą modeliavimą, ypač atsižvelgdama į Europos alternatyvių metodų patvirtinimo centro (ECVAM) atliktą darbą, kad pasiekti tikslą sumažinti eksperimentus su gyvūnais netolimoje ateityje; (7) kadangi Bendrija taip pat remia visus projektus, kurie skatina išsamų ir nesudėtingą keitimąsi informacija apie gyvūnų naudojimą eksperimentams ir reikalauja, kad būtų vengiama nereikalingų pasikartojančių eksperimentų, inter alia taikant šias taisykles ir kitiems pareiškėjams; (8) kadangi 1987 m. vasario 10 d. Bendrija pasirašė Europos eksperimentiniams ir kitiems moksliniams tikslams naudojamų stuburinių gyvūnų apsaugos konvenciją; (9) kadangi Bendrijai būtina patvirtinti minėtą konvenciją, NUSPRENDĖ TAIP: 1 straipsnis Bendrija patvirtina Europos eksperimentams ir kitiems moksliniams tikslams naudojamų stuburinių gyvūnų apsaugos konvenciją, pareikšdama išlygą dėl 28 straipsnio 1 dalies. Konvencijos tekstas pridedamas A priede. Išlygos tekstas pridedamas B priede. 2 straipsnis 1. Tarybos pirmininkas įgaliojamas paskirti asmenį ar asmenis, įgalintus deponuoti konvencijos patvirtinimo dokumentą Europos Tarybos Generaliniam Sekretoriui, kaip numatyta konvencijos 31 straipsnyje. 2. Deponuodamas patvirtinimo dokumentą, paskirtas asmuo ar asmenys, vadovaudamiesi konvencijos 34 straipsnio 1 dalimi, pateikia išlygą, nurodytą šio sprendimo B priede. 3 straipsnis Šis sprendimas skelbiamas Europos Bendrijų oficialiajame leidinyje. Priimta Briuselyje, 1998 m. kovo 23 d. Tarybos vardu Pirmininkas M. Meacher [1] OL C 200, 1989 8 5, p. 8. [2] OL C 291, 1989 11 20, p. 43 irOL C 269, 1995 10 16, p. 38. [3] OL C 329, 1989 12 30, p. 10. [4] OL L 358, 1986 12 18, p. 1. --------------------------------------------------